प्रदूषण कम करने के लिए स्वयंसेवकों ने निकाली जागरूकता रैली
फरीदाबाद| गवर्नमेंटब्वायज सीनियर सेकेंडरी स्कूल ओल्ड फरीदाबाद की राष्ट्रीय सेवा योजना ईकाई ने चौथे दिन रेजीडेंट वेलफेयर एसोसिएशन सेक्टर 29 के सहयोग से प्रदूषण कम करने के लिए रैली निकाली गई। एसोसिएशन के प्रधान सेवानिवृत कैप्टन पीएल दुआ की अगुआई जागरुकता अभियान प्रारम्भ किया गया। इसमें बड़ी संख्या में स्वयंसेवकों ने भाग लिया। उन्होंने कहा पर्यावरण प्रदूषण के मामले में फरीदाबाद देश के सर्वाधिक प्रदूषित शहरों में शुमार है।
हम सब को मिल कर अपने शहर को साफ सुथरा बनाना होगा। प्रदूषण गन्दगी फैलाने वाले कारणों को समाप्त करने का सामूहिक सार्थक उपाय अमल में लाने होंगे। सभी स्वयंसेवक युवा ऊर्जावान है। अपने माता, पिता, बहन, भाई, पड़ोसी सम्बन्धियों को जागरुक कर इस मुहिम में शामिल कर पश्चिमी देशों के शहरों की तरह फरीदाबाद को भी स्वच्छ सुन्दर शहर बनाने में सहयोग करें। राष्ट्रीय सेवा योजना रविन्द्र कुमार मनचन्दा ने स्वयंसेवकों को बताया कि वे फरीदाबाद को प्रदूषण मुक्त बनाने के लिए पालीथीन का बहिष्कार करें। कूड़ा करकट जलाए। इसे ही किसी को जलाने दें। क्योंकि कूड़ा करकट जलाने से जहरीली गैसों का उत्सर्जन होता है। इसे ध्यान में रखकर अाधिकाधिक मात्रा में पौधे लगाएं। पौधे पर्यावरण शुद्ध बनाने में कारगर होते हैं। एसोसिएशन के प्रधान पीएल दुआ, सुबोध नागपाल, सेक्टर 28 पुलिस चौकी इन्चार्ज विष्णु मित्र, कोषाध्यक्ष हेम राज, सेवानिवृत्त तहसीलदार राघेश्याम, एसपी चौहान, बेनी राम नारायण सिंह और एनएसएस यूनिट अधिकारियों रविन्द्र कुमार मनचन्दा, रूपकिशोर शर्मा, डा. रुद्रदत्त शर्मा ने जागरुकता रैली का नेतृत्व किया। रैली सामुदायिक केन्द्र से निकल हुड्डा मार्केट, 500 गज वाली पाकेट से निकल हाउसिंग बोर्ड सेक्टर 29 मारकीट, बसेलवा कालोनी, अहीरवाड़ा, सुनारवाड़ा पूरे मुख्य बाजार ओल्ड फरीदाबाद से होती हुई वापस स्कूल पहुची।
hin_Deva hin_Deva hin_Deva